
Differentius  inter,  quae  fabricam  corporis  vi- 
rilis atque  muliebris  intercedunt,  liaud  infimum 
sane  locum  tenet  mammarum  structura  atque 
evolutio.  Quemadmodum  enim  systema  par- 
tium genitalium  mulieribus  multo  magis  est  ex- 
cultum, quam  viris,  longeque  majorem  obtinet 
dignitatem  et  gravius  in  universum  organismum 
exserit  imperium,  ita  mammae,  cum  sexuali  sy- 
stemate intimum  alentes  commercium,  muliebrem 
sexum  quam  maxime  distinguunt  a masculo, 
quippe  quae  in  illo  tantum  laetissimum  ad- 
ipiscuntur  llorem,  in  lioc  autem  ab  evolutione 
perfecta  adea  absunt,  ut  fero  rudimenta  ap- 
pellari debeant.  Quae  cum  ita  sint,  nonnulli 
(Klees  L.  c.  §.  1)  sexum  muliebrem  praestare 
autumant  virili,  hunc  igitur  sequiorem,  illuni 
potiorem  esse  vocandum;  quibus  adstipulari 
nequeo,  quum  ad  procreandam  sobolem  per- 
inde opus  sit  masculo,  ac  femella,  cetcroquin 

autem  viri  tam  corporis  robore  quam  inentis 
alacritate,  constantia  et  vigore  mulieribus  longe 
praecellant.  Altera  autem  parte  mulieres  non 
tantilli  faciendas  esse,  lubens  fateor,  quantilli 
fecerint  majores  nostri,  quippe  qui  eas,  om- 
nis paeno»  virtutis  expertes,  modo  servitiis  di- 
catas et  imperatorum  ministras  aestimarent.  At 
vero  ne  longius  aberrem  a scopo  praefixo,  an- 
notare sufficiat,  me  auspice  patre,  artem  obste- 
triciam et  docente  et  factitante,  tirocinium  po- 
suisse in  describenda  materia,  ab  opere  obste- 
tricio non  multum  aliena.  Mammae  enim  mu- 
liebres, quod  omnes  bene  norunt,  tantae  sunt 
dignitatis,  sive  respicias  ipsam  femellam,  sive 
prolem  rutriendam , ut,  qui  in  earum  structu- 
ram et  functionem  accuratius  inquisiverit,  vix 
reprehensionem  incurrero  videatur.  Non  ignoro 
quidem,  viros  plaeclaros  atque  peritos  optime 
jamjam  de  hac  re  promeruisse,  at  tironem  tam 
sibi  quam  aliis  plane  satisfacere  arbitror,  si, 
recognitis  omnibus,  notntu  dignissima  apponat 
et  antiquitus  traditis  ea  adnectat,  quae  recen- 
tiori  demum  aevo  innotuerunt. 


Mammas  (mamillas,  ubera)  Graecis  /ua£ovs,  /uccoious 
seu  (iiccofrdu e,  vel  tit&ovs  esse  dictas,  opera  eo- 
rum posthuma  docent;  mini  vero  Latinorum  mam- 
ma a graecis  vocibus  modo  appositis  ducat  origi- 
nem, me  quidem  judice  extra  omnem  dubitationis 
aleam  poni  nequit.  Satis  erudite,  at  nimis  fere 
sollicite,  de  hujus  vocis  etymologia  disseruit  Giiutz 
(L.  c.  §.  2.),  qui  et  ipse  in  suspenso  relinquit,  an 
vox  illa  deducenda  sit  a (. xdoaetv  sive  f icccieiv  (tan- 
gere, abstergere,)  num  a fiu^av  sive  (sugere) 

utrum  a fxdjiifia,  qua  voce  pueruli,  ubera  appeten- 
tes, appellare  soleant  matres,  aut  nutrices.  TnOovg 
vocari  Graecis  a verbo  r frto-Scti,  quoniam  infantuli 
iis  admoventur,  pro  explorato  habeo,  minime  au- 
tem iis  suffragor,  qui  Latinis  mamillas  dici  con- 
tendant a similitudine  malae,  utpote  hujus  ad  in- 
star sitit  rotundae,  talis  enim  litterarum  mciathesis 
plane  insolita  apparet;  nonne  multo  proprius  ad 
verum  accedere  videbimur,  si  diiuinutivum  toS  mani- 

in  a faciamus  mammilla,  itaque  mammilla,  non 
mamilla  scribendum  censeamus?  Ex  bis  fortasse 
probabilitatis  aliquid  in  eorum  sententiam  redunda- 
bit, qui  mammillas  proprie  virorum  mammas,  vel 
illorum,  qui  mammarum  papillas  vocatas  esse,  as- 
serant. Ceteroquin  parum  interesse  puto,  mammas 
aut  mammillas  lvominum,  ubera  autem  bestiarum  ap- 
pellari, quum  Latini,  inprimis  poetae,  hisce  voci- 
bus promiscue  utantur.  Denique  parvi  pendendam 
autumo  denominationem  mammae  lacte  carentis,  mi- 
nam, eoque  turgentis,  munificem  (cf.  Guntz  L. 
c.  §.  2.) 

§.  2.  Gradum  facturus  ad  describendam  mam- 
marum structuram,  ab  earum  situ  exordiar,  ita  qui- 
dem, ut,  omissa  anatomia  comparativa  penitiori,  de 
humanis  tantum  uberibus,  singulatim  de  muliebri- 
bus disseram.  Iloc  tantum  obiter  memorabo,  ani- 
malia solidungula,  ruminantia  et  quae  unum  ple- 
rumque pullum  ed..nt,  mammas  gerere  inter  femo- 
ra, multipara  autem  atque  digitata  per  totum  ab- 
domen habere  dispositas,  imo  quibusdam,  ut  simiis, 
in  pectore  esse  locatas.  Incident  mammae  huma- 
nae faciei  anteriori  musculi  pectoralis  majoris,  pul- 
vinaris ad  instar  iis  subditi,  descendentes  a costa 
secunda  aut  tertia  ad  quintam  vel  sextam,  imo  sep- 
timam, ita  ut  centrum  aut  quartam  aut  quintam  te- 
neat costam,  qua  extremitas  ejus  ossea  per  carti- 
laginem affigitur  sterno.  Basis,  musculo  pectorali 

superstructa,  satis  arcte  huic  adhaeret,  eademque 
pro  varia  rerum  conditione  vel  angustior  vel  am- 
plior, modo  plana,  modo  paullulum  concava  reperi- 
tur.  Utriusque  mammae  interstitium  appellatur  si- 
nus, variam  habens  magnitudinem,  prout  thorax 
magis  minusve  est  convexus,  aut  ipsae  mammae 
discrepant  mole;  gracilibus  atque  proceris  mulier- 
culis major,  parvis  plenisque  minor  esse  consuevit 
sinus. 

§.  3.  Quod  attinet  ad  figuram,  mammae  ex- 
hibent corpora  haemispliaerica , mollia,  plena  et 
elastica,  cute  tenerrima  candidaque  obducta,  per 
quam  venulae  coerulescentes  transpareant.  Jlasis 
hemisphaerii,  ut  antea  commonefeci,  musculo  in- 
cumbit pectorali,  pars  globosa  seu  fornicata  an- 
trorsuin  pauloque  extrorsum  prominet.  Non  adeo 
autem  constans  est  haec  figura,  ut  a solito  more 
niliil  deflectat,  natura  enim  in  construendis  mam- 
mis per  omnes  sphaerae  formas  lusisse  videtur:  mo- 
do sphaera  apparet  oblonga,  cujus  diametrus  major, 
a papilla  ad  centrum  ducta,  longe  excedit  mino- 
rem; aliis  contraria  est  figura,  qua  mammae  circa 
papillam  depressae , basi  perampla  pectoris  faciem 
obsident  et  plerumque  pectoris  latioris  causa  minus 
inter  se  distant,  magis  vergentes  ad  humeros;  an- 
gustiori autem  et  elevatiori  thorace  instructis  mu- 
lieribus medio  in  pectore  ita  appropinquant,  ut  ex- 
iguo distent  spatio  (Guntz  L.  c.  §.  4.)  Pulchriorem 


I 10  j 


Vesuli us  putat  lbrinain  priorem,  cui  an  quisque  no- 
strum suffragaturus  sit,  nescio.  Causam  oblecta- 
menti, quod  capiunt  homines  ex  adspectu  mamma- 
rum venustarum,  nonnulli  (Liraun  JL.  c.  §.  21.  Au- 
merk.)  ponunt  in  linea  umlulante,  quam  pulchritu- 
dinis lineam  dicit  Hogarth ; prolixius  de  hac  re 
disseruit  Danvin  (Zoonomie  I3d.  I.  Abth.  1.  pag. 
2bb). 

§.  4.  Ante  pubertatem,  quae  pro  climatis, 
vitae,  constitutionis,  imo  mentis  diversitate  vel  ma- 
turius vel  tardius  (nostris  quidem  in  regionibus  raro 
ante  annum  aetatis  decimum  quartum)  accedit,  mam- 
mae muliebres  a virilibus  nihil  discrepant.  Ineunto 
autem  adolescentia,  emergente  pube  et  apparenti- 
bus catameniorum  antesignaris,  mammarum  insignes 
mutationes  eveniunt,  quibus  distinguuntur  a virilibus : 
tam  substantia  glandulosa,  quam  tela  cellulosa  et  ad- 
eps mirum  in  modum  accrescunt,  titillatio,  imo  ictus  || 
fugaces  sentiuntur,  summum  vero  evolutionis  gra- 
dum mammae  adipiscuntur,  ubi  partum  mulier  edi- 
dit et  lactis  secretio  viget:  incrementum  carum,  si 
sanae  sunt  focininae  infantesque  ipsae  nutriunt,  ad 
annum  fere  quadragesimum  continuatur,  tum  cohi-  |J 
betur  eodemque  modo  diminuitur  annis,  quo  antea  ii 
fovebatur.  Quanta  esse  debeat  magnitudo  mammarum  J 
excultarum,  cum  evidentia  dirimi  nequit,  quanquam  j 
Illasius  (Coment,  ad  Vcsling.  c.  IX.)  et  Elslioltz  \ 
(Anthropom.  C.  XXIII.  pag.  124.)  eas  maxime  ido-  I 

neas  esse  tradant,  quas  virgines  manu  commode 
possint  obtegere.  Quum  vero  palmarum  amplitudo 
alia  atque  alia  sit,  non  certam  normam  ab  liis  desumi 
posse  existimo,  quam  ob  causam  iis  potius  adstipu- 
lor,  qui  optimas  censent  mammas,  quae  proportione 
debita  corporis  magnitudini  respondeant,  et  medio- 
criter crassae,  duriusculae  et  prominutae  exislant 
(Massali en  L.  c.  pag.  4.);  etenim  neque  flaccidae 
ac  pensiles,  neque  nimis  plenae  lactationi  uberiori 
conveniunt,  quapropter  Hippocrates  (De  morb.  mu- 
lier. Lib.  T.  qq.  edit.  Lind.  II.  pag.  486)  annotavit, 
mulieres,  quae  natura  solidiores  sint  et  densas  car- 
nes habeant,  ad  lactationem  minus  aptas  esse.  Ra- 
tione habita  diversarum  gentium,  mammarum  molem 
admodum  variare  videmus:  Arabibus  enim,  Indis, 
promontorii  bonae  spei  incolis,  Lapponibus  tam  va- 
sta ubera  solent  adscribi,  ut  non  modo  ad  ventrem 
usque  demittantur,  verum  etiam  ad  tergum  revolvi 
et  infantibus  ei  inhaerentibus  possint  porrigi,  quod 
jam  vetcrioribus  bene  notum  fuit  (Juvenal.  satyr. 
Xlil  v.  162.).  Mulieres  Stiriae,  Salisburgi  et  Hel- 
vetiae non  raro  mammas  offerunt,  quae  majores  sint 
infante,  iis  inhaerescente  (Braun  L.  c.  §.  24).  In- 
ter foeminas  quoque  Europaeas  eximiae  mammarum 
differentiae  animadvertuntur,  partim  a corporis  con- 
stitutione et  valetudine,  partim  regionum  sorte,  aut 
dispositione  forsan  hereditaria,  pendentes.  Morgagni 
mulierum  sterilium  ubera  tam  exigua  esse  comperit, 

ut  praeter  papillam  et  areolam  niliil  fere  exhibe- 
rent. Foeminis  inulta  carne  vescentibus  majores 
succrescere  feruntur  mammae,  quam  victum  vege- 
tabilem haurientibus  )Braum  L.  c.  §.  24).  A prolis 
lactatione  abstinentibus  multo  maturius  mammae  col- 
labuntur  et  marcescunt,  quam  quae  multis  infanti- 
bus ubera  praebuerunt ; eadem  de  virginibus  vetulis 
dicenda  sunt.  Mulieres  Italiae,  Galliae,  Hispaniae 
et  Angliae,  utplurimum  instructae  sunt  mammis 
minoribus  et  rotundioribus;  ampliores  contigerunt 
foeminis  Germaniae,  inprimis  Austriae,  Ba variae, 
Sueviae,  Poloniae , Bohemiac,  nec  non  Helvetiae 
et  Bataviae.  Sunt,  qui  mammarum  usum  ad  variam 
earum  magnitudinem  sese  conformare  dicant,  v.  c. 
llighmorus  (Disquis.  anatoni.  L.  II.  V.  I.  pag.  118.) 
et  Diemerbroeck  (Anat.  L.  II.  c.  I.),  ita  ut  in  mi- 
noribus haud  satis  lactis  secernatur  et  asservetur, 
qui  defectus  in  majoribus  quidem  compensetur,  hae 
ipsae  autem  propter  uberiorem  lactis  quantitatem  ad 
inflammationes  et  carcinoma  opportuniores  sint. 

§.  5.  Mammarum  duae  esse  solent  hominibus, 
in  utroque  thoracis  latere  collocatae,  veruntamen 
hic  numerus  perinde  ac  magnitudo  et  figura,  licet 
multo  rarius,  variat:  Borellius  (Observat.  Centur.  I. 
observ.  G9.)  de  muliere  refert,  tribus  uberibus  in- 
structa. Blasius  (L.  c.  cap.  IX.  pag.  133.)  foemi- 
nam  noverat,  cui  in  latere  sinistro  duae,  in  dextro 
una  essent  mammae,  quarum  observationum  since- 

jitatcm  Giintz  (L.  c.  §.  3.)  auctorum  fidei  derelin- 
quit. Schaedel  quoque  (L.  c.  §.  8.)  de  mammarum 
numero  solito  majori  nonnulla  tradidit:  „regulariter, 
,, inquit,  duae  numerantur  mammae,  sed  adsunt 
,, exempla,  quamvis  rarissima,  quae  de  pluribus,  imo 
„in  locis  maxime  insolitis  existentibus,  testantur. 
„Sic  Tliom.  Bartholinus  mentionem  facit  cujusdant 
„mulierculae,  cui  tertia  mamma  in  dorso  conspicua 
„sine  papilla  eminuit.  Muraltus  historiam  lectu 
,, dignam  de  puella  quadam  recenset,  quae  ex  ma- 
cris gravidae  phantastica  impressione,  cum  nempe 
„illa  uber  vaccinum  in  horreo  quodam  suspensum 
, ,' vidisset,  vaccino  pariter  ubere  cum  tribus  papillis 
„ad  inguem  dextrum  praedita  fuit,  illud  quoque 
„per  XXXIX.  annos  ferre  fuit  coacta,  ubi  postea 
„monstrosum  illud  uber  post  illius  mortem  ampu- 
tatum 73  libras  civiles  pependit.  Plura  exempla 
„de  tribus  mammis  adducunt  Walaeus,  Olaus  Bor- 
„ricliius,  Gerli.  Blasius  et  alii;  quatuor  vero  in 
„muliere  quadam  se  vidisse,  affirmat  Cabrolius.»  Fa- 
cile quidem  est  intellectu,  priores  non  semper  ex- 
acte distinxisse  inter  Teras  mammas  partesque  iis 
similes,  sed  e sola  specie  interdum  judicasse,  pro 
mamma  habendum  esse  id,  quod  ne  papilla  quidem 
insigniret.  Consideratis'animalibus,  soli  fere  homini 
exceptis  simiis  quibusdam  et  cetaceis)  duas  mam- 
mas obtigisse  videmus;  solidungula  enim  et  rumi- 
nantia duo  quidem  exibent  ubera,  sed  modo  duabus 

modo  quatuor  papillis  instructa;  quae  ovipara  sunt, 
mammis  carent. 

55.  6.  Non  plane  alienum  videtur , brevibus 
disquirere,  quaenam  ratiocinia  e mammarum  numero 
atque  situ  possint  deduci,  seu  quae  consilia  in  liis- 
ce  ordinandis  natura  sit  secuta.  Quodsi  gressum 
erectum  hominibus  naturalem,  non  consuetudine 
et  imitatione  susceptum  esse,  largimur,  facile  nobis 
persuadebimus , mammarum  sedem  conformandam 
fuisse  ad  brachiorum  situm , quo  melius  infantes 
gestandi  uberibus  possint  admoveri;  num  venusta- 
tem quoque  respexerit  natura,  quum  pectori  hu- 
mano, non  aliis  partibus  tribueret  mammas,  in  sus- 
penso relinquam,  haud  enim  improbabile  est,  homines 
pulchritudinis  et  venustatis  notiones  ad  partes  non 
minus  transtulisse , quam  ab  iis  desumsisse.  Ju- 
mentis aliisque  animalibus,  ferendis  oneribus  dica- 
tis, eapropter  inter  femora  aptissime  locata  sunt 
ubera,  quod  pulli  eorum  vix  editi  pedibus  insistere 
matresque  inter  lactandum  procumbere  non  solent ; 
reliquorum  brutorum  venter  ornatus  est  mammis, 
quoniam  soboles  infirma  pedibus  non  statim  uti, 
sed  decumbentis  tantum  matris  ubera  assequi  po- 
test. Respicientes  numerum  mammarum  humanarum, 
diffiteri  nequimus,  venustatem  foeininarum  mammis 
gemellis  eximie  adaugeri,  siquidem  symmetria  quae- 
dam utrique  lateri  conciliatur,  quam  in  dirimenda 
pulchritudinis  notione  haud  parvi  pendendam  cen- 

senms.  ITaec  symmetria  certissimo  periret,  si  mia 
tantum  mamma  esset  oblata,  vel  plures  in  alterutro 
latere  essent  locatae;  num  infantuli,  flexilibus  om- 
nibus ossibus , pravam  inde  corporis  dispositionem 
et  oculorum  vitia  sint  laturi,  ut  Giintz  (L.  c.  §.  3.) 
contendit,  eruditiores  dirimant.  Mammarum  mune- 
rum per  omnes  animalium  classes  respondere  vide- 
mus ad  prolis  multitudinem:  quae  enim  unum  vel 
paucos  edunt  pullos,  binis,  quae  multos,  pluribus 
uberibus  munita  sunt. 

§.  7.  Licet  vera  ubera  modo  femellis , tam 
hominum  quam  brutorum,  natura  tribuerit,  maribus 
tamen  eadem  mammarum  est  fabrica,  imo  quando- 
que reperiuntur,  quorum  ubera  muliebribus  indole 
et  magnitudine  sint  similia.  Cur  natura  hascc  par- 
tes finxerit  maribus,  quibus  cura  et  officium,  lac- 
tandi et  nutriendi  foetus  in  lucem  editos,  injunctum 
non  est,  jure  ambigitur;  forsan  indicio  esse  voluit 
natura,  viros  mammis  plenioribus  instructos  ad  na- 
turam muliebrem  proprius  accedere,  etenim  eunuchi 
maresque  teneriores  esse  dicuntur  (Braun  1.  c.  §.  20.), 
qui  ampliores  habeant  mammas.  De  lacte , vel  si- 
mili humore,  in  virorum  mammis  obvio,  jam  vete- 
riores  medici  plura  tradiderunt  exempla,  quae  col- 
legit A.  Westphal  (Dissert.  de  matre  infantem  non 
lactante,  huic  et  sibi  ipsi  noxas  insignes  inferente). 
Fritze  etiam  (L.  c.  §.  0.)  „non  sum  nescius,  in- 
„quit,  fuisse  mares,  tum  juvenili  tum  provecta 

„ aetate , imo  pueros  atque  infantes , quorum  ex 
,,  mammis  humor  lactis  subinde  sponte  emanavit, 
„vel  certe  adhibita  leni  compressione  fuit  expres- 
,,sus.  “ 

Idem  alibi  (§.11.):  ,, complura  exstant  exem- 
,,pla  virorum,  quibus  lac  e mammis  uberius,  quam 
,,pro  opinione,  manasse  narratur,  ita  ut  infantem 
„nutricari  potuissent.  “ Humboldt  de  Americano 
quodam  refert,  tantum  lactis  habente  in  uberibus, 
ut,  matre  infantis  a lactatione  prohibita,  ipse  eam 
administret;  lac  nihil  distare  dicit  a muliebri.  Tra- 
ditur etiam  (ef.  llraun  L.  c.  §.  20.),  musicum  quen- 
dani  humorem  lactis  similem,  mammis  expressum, 
super  saltantes  puellas  disjecisse.  Nonnulli  eorum 
praesertim  virorum  mammas  insolito  more  accrescere 
et  lac  concipere  asserunt,  qui  brachia  multum  agi- 
tent pectoreque  elevatiori  imbuantur,  ut  nautas, 
fabros  ferrarios  et  alios.  In  uberibus  animalium 
masculorum,  ut  hoedorum,  minus  raro  invenitur 
lac;  vulgo  autem  papillae  exiguae,  pilis  circumsep- 
tae,  in  masculis  animalibus  notare  solent  loca,  quae 
femellarum  uberibus  obsidentur. 

§.  8.  Quibus  disputatis , ipsum  mammarum 
structuram,  tam  externam  quam  internam  adgrediar, 
ita  quidem , ut  primum  de  integumento  cutaneo, 
papilla  et  areola,  dein  de  partibus  glandulosis,  adi- 
pe et  ductibus  excretoriis,  demum  de  vasis  nervis- 
que disseram.  Cutis  totam  obvestiens  mammam 

summa  insignitur  teneritate  et  plerumque  albedine, 
quibus  lit,  ut  venulae  pellucentes  ubique  conspici- 
antur.  Haecce  teneritas  utplurimum  conspirat  cum 
cutis  universae  et  capillamenti  colore:  virginibus 
major  albedo  atque  teneritas  esse  solet,  quam  maritatis, 
plures  jam  partus  enixis;  longe  candidissimam,  fere 
niveam  mammarum  cutem  offerunt  flavicomae  et 
auricomae , ita  ut  multo  luculentius  transpareant 
venae;  capillamento  fusco  aut  atro  conspicius  minus 
albicant  mammae,  sed  saturiori  colore  imbuuntur; 
saepius  repetita  lactatione,  aliquantum  flavescere  so- 
lent. Mares  non  raro  sinum  et  finitimas  pectoris 
partes  pilis  obsessas  exhibent;  mulierum  sinus  ex 
more  caret  pilis,  qui  si  apparent,  passim  exstant, 
rigidi  autem  esse  solent,  flavicomis  nunquam  suc- 
crescunt. Viragines  tamen,  quemadmodum  barbam 
saepe  adsciscunt,  ita  pilis  in  pectore  succrescenti- 
bus haud  raro  impertiuntur;  Braun  enim  (L.  c.  §.  22) 
puellam  noverat,  cujus  sinus  atque  interius  mam- 
marum latus  densissima  pilorum  nigerrimorum  silva 
obsiderentur.  Sicut  inares , plenioribus  praediti 
mammis,  ad  mulierum  indolem  et  ingenium,  ita 
foeminae,  quibus  haec  virorum  ornamenta  tribuun- 
tur, haud  dubie  ad  virilem  naturam  propius  acce- 
dunt. 

§.  9.  Parti  mammarum  elevatiori  insidet  pa- 
pilla, Graecis  9W,  non  ipsum  vero  centrum 
tenet,  uti  nonnulli  contendunt,  sed  paulo  extror- 

Sum  spectat;  (le  vocis  etymologia,  qui  certiorem  sese 
reddere  cupiat,  ad  ea  mentem  attendat,  quae  Gilntz 
(L.  c.  §.  9.)  satis  fuse  docteque  apposuit.  Exhi- 
bent papillae  cylindros  seu  colliculos  verrucosos, 
antice  paululum  convexos , rugis  donatos  , neque 
cum  mammarum  mole  sernper  exacte  conspirantes, 
neque  in  utroque  ubere  eandem  semper  magnitu- 
dinem referentes,  digiti  auricularis  apice  plerum- 
que aliquanto  minores.  Sibi  derelictae  papillae 
parum  eminent , leviter  autem  contrectatae  turge- 
scunt magisque  emergunt.  Interdum  in  foveis  re- 
conditae ita  subsidunt,  ut  instrumentis  (antliis) 
debeant  protrahi,  vel  lactationi  plane  sint  impares. 
Est  quoque , papillas  aut  nimis  tenues  aut  breves 
aut  longas  existere,  vel  fissuris  vel  tuberculis  esse 
conspicuas,  quae  omnia  earum  usui  obesse  solent. 
Sicut  mammarum  numerus  interdum  normam  exce- 
dit, ita  quandoque  accidit,  ut  una  alterave  mamma 
duabus  exornetur  papillis.  Papillae  color  saturior 
esse  consuevit  quam  mammae,  quippe  qui  plus  mi- 
nusve  ad  fuscum  accedat,  id  quod  secundum  capil- 
lamenti colorem  cutisque  teneritatem  praecipue 
discrepat;  centrum  papillae,  aliquanto  depressum, 
labiorum  ad  instar  leviter  rubescit.  Integumenta 
papillae  eadem  sunt  atque  mammae,  quae  compagem 
interiorem  obducentia  rugas  fingunt,  ut  variis  sul- 
cis huc  illuc  sine  lege  ductis  exarata  videatur  pa- 
pilla. Haecce  integumenta  rugosa,  ductus  lactiferos 

simul  constringentia,  invitum  lactis  stillicidium 
commodissime  arcent,  quippe  quod  alias  continuum 
foret;  papillis  ori  puellorum  insertis  atque  elonga- 
tis, rugae  explanantur  et  superficies  laevigatur, 
ut  patescant  tubuli  lactiferi  humoremque  reddant. 
Interiora  papillarum  vasis , tam  sanguiferis  quam 
lymphaticis , nervis  atque  tubulis  lactiferis  consi- 
stunt, quae  partes  per  telam  cellulosam  satis  stric- 
tam conjunguntur;  ad  hanc  enim  telam  cellulosam 
ea  referenda  esse  existimo,  quae  Giintz  (L.  c.  §.  9.) 
de  membrana  quadam  propria,  cuti  Subdita,  tradit. 
„ Ablata  enim  cute,  inquit,  membrana  quaedam  in 
,,  conspectum  prodit,  quae  communis  forte  mammarum 
,,  continuatio , pluribus  filamentis  nerveis  ad  pupil- 
,,lam  tendentibus  praedita,  in  contextum  reticula- 
,,rem  expanditur,  cellulas  quasi  incertae  figurae 
„ formantem,  cujus  pars  transver  im  secta,  micros- 
„copio  accuratius  examinata,  variis  fibrillis  inor- 
,,dinate  excurrentibus,  et  retis  in  modum  connexis 
,,  composita  apparet,  ita  ut  diversae  magnitudinis  at- 
„quc  figurae  interstitia  exinde  emergant,  quae  ite- 
,,rum  occupat  series  alia  fibrarum  longe  subtiliorum, 
„ majoribus  firmatarum  pertusarumque  exiguis  fora- 
„minulis  certo  magis  ordine  positis,  una  cum  co- 
„piosis  ostiis  venarum.  Ab  hac  autem  fabrica 
,, spongiosa,  penis  quidem  admodum  semili,  multo 
,, tamen  subtiliore,  pendet  potissimum  erectio  et 
„ subsidentia  papillae.  “ Eximia  sensilitate  gaudent 

papillae,  quippe  quae  levissima  irritatione,  v.  c.  si 
digitis  permulcentur , erigi  atque  rigere  soleant, 
quo  lit,  ut  explendis  muneribus  reddantur  aptiores. 
Adhibito  enim  irritamento  nervorum  vis  exaltatur 
uberiorque  sanguinis  fluxus  allicitur,  quo  non  modo 
lactis  secretio  adaugetur,  verum  etiam  vasa  lym- 
phatica comprimuntur  (Giintz  perperam  venas  di- 
cit) minusque  promte  resorbent;  largiri  fortasse 
licet,  arteriarum  oppletione  venas  quidem  premi 
Sanguinisque  refluxum  hacce  causa  retardari,  mini- 
me autem  venarum  ostia  (quae  desiderantur)  com- 
primi ideoque  resorptioni  imparia  fieri.  Mira  deni- 
que est  sympathia,  quae  mammas  inter,  praesertim 
papillas,  atque  partes  genitales,  imprimis  clitoridem, 
intercedit;  satis  enim  constat,  papillas  mammarum 
atque  clitoridem  simul  turgescere  ac  erigi,  si  in- 
citamentum aut  physicum  aut  psychicum  alterutram 
partem  affecerit,  stimuloque  suspenso  simul  subsi- 
ti ere. 

§.  10.  Papilla  cingitur  lialone  circulari  coloris 
obscurioris,  quam  areolam  Latini,  cpojg  Graeci  di- 
cunt. Latitudo  ejus  circiter  pollicem,  quandoque 
unum  atque  dimidium,  imo  duos,  aequat;  utpluri- 
inum  arctis  circumscribitur  limitibus,  nonnunquam 
ita  diffluit,  ut  paulatim  in  colorem  cutis  naturalem 
desinat.  Neque  minus  variat  ejus  color,  quippe 
qui  partim  ad  diversitatem  cutis  universae  et  ca- 
pillamenti, partiin  ad  singularem  mammarum  condi- 

tionem  accommodetur  maximamque  partem  efllci 
videatur  muco  cuticulae  subdito,  qui  Malpighianus 
vocatur,  et  liic  quidem  magis  tinctus  est.  Puellis 
flavicomis,  vixdum  puberibus,  areola  esse  solet 
rosea,  fusco  autem  vel  atro  capillamento  ornatis 
plus  minusve  in  fuscum  abiens,  vel  rubro  coerules- 
cens.  Inter  graviditatem  areola  modo  integrum 
servat  colorem,  modo  saturiorem  induit,  raro  pal- 
lidiorem; crebrioribus  conceptionibus  obscurior  eva- 
dit, quamobrem  priores  areolam  mammarum  roseam 
virginitatis,  rubro  fuscam  autem  pudicitiae  prostra- 
tae criterium  existimarunt.  Nonnunquam  tubuli  ali- 
quot lactiferi,  a solito  quasi  tramite  deflexi,  appa- 
rent in  areola  ibique  hiant  (Braun  L.  c.  §.  2G.). 
Tubercula,  areolae  cuti  insidentia,  tam  numero  quam 
magnitudine  diversa,  pendere  videntur  a cryptis 
sebaceis,  circa  papillam  magis  congregatis,  quarum 
secreto  et  papilla  et  areola  inungitur  atque  lubrica 
redditur,  ne  vestimentorum  frictio,  vel  alia  irrita- 
menta externa,  hisce  partibus  admodum  sensilibus 
noceant.  Morgagni  (Adversar.  I.  §,  12.  IV.  pag. 
5.  sqq.)  imprimis  illa  tubercula  penitiori  examini 
submisit,  et  sicut  universim  cryptas  sebaceas  cu- 
tis superficiei  adscripsit,  ita  quoque  areolarum  glan- 
dulas hoc  nomine  impertivit.  At  vero  CJiintz  (L. 
c.  §.  11.)  ista,  ait,  „turbercula  non  esse  partem 
,, perpetuo  et  necessario  praesentem,  sed  casu  potius 
,,ab  humore  lacteo  .vel  lymphatico,  in  suis  vasis 

,, haerente  eademque  dilatante,  efTorinatam  constitu- 
,,ere,  quae  forte  vasa  in  statu  suo  magis  naturali 
,, liquore  lymphatico  plus  minus  pingui  areolam  in- 
cingendo lubricam  reddiderant.” 

§.  11.  Incisa  diductaque  mammarum  cute,  in 
conspectum  prodit  aliquid,  quod  membranae  nomine 
nonnullis  salutatur,  mammas  substratas  ita  cingentis, 
ut  earum  figurae  semiglobosae  exacte  respondeat, 
inferne  musculo  pectorali  firmiter  adnectatur.  Jam 
Ve  sal  i us  (De  corpor.  lium.  fabrica.  Lib.  V.  c.  18.) 
hanc  membranam  descripsit,  postea  Blasius  atque 
Bartholinus  (L.  L.  c.  c.)  ejus  mentionem  fecerunt. 
Superiori  saeculo  potissimum  Giintz  (L.  c.  §.  5.)’ 
eam  probare  atque  dilucidare  conatus  est,  quo 
auctore  tam  firmiter  cuti  superne  adhaeret,  ut  vix 
absque  laceratione  diduci  queat,  quo  tamen  facto, 
modice  inaequalis  apparet,  per  adipem  hic  illic 
eminentem  atque  membranae  penitus  adnexam,  te- 
nuis, pellucida,  copiosis  fibrillis  nerveis  intertexta, 
inferne  autem,  ubi  musculo  pectorali  insidet,  magis 
aequalis  est,  crassior  etiam  et  duplici  quasi  strato 
composita,  non  pellucida.  Eam  ob  causam  mam- 
mas involvere  firmam  hanc  membranam,  contendit 
Giintz,  ut  mollis  illarum  substantia,  inprimis  vasa, 
magis  firmentur,  atque  juniorum  mammis  major  duri- 
ties concilietur.  Quum  tenuem  atque  pellucidam 
auctores  dicant  membranam,  non  innuisse  eos  pan- 
niculum adiposum,  mammarum  cuti  subditum,  in 

aprico  est;  haud  dubie  autem  intelligamus  necesse 
est  involucrum  tenuissimum,  quo  tota  substantia 
adiposa  obvestitur  et  circumcluditur,  quippe  quod 
tegmentum  omnium  glandularum  superficiem  am- 
bire soleat. 

12.  Quodsi  in  varias  auctorum  sententias 
de  mammae  sensu  strictiori  fabrica  inquirimus  dis- 
sensionem aliquam  reperimus,  siquidem  alii  mam- 
mas glandulis  interponendas,  alii  vasis  solis  contla- 
tas  dicunt.  Ruysch  (Epist.  ariat,  problem.  XV.) 
potissimum,  mammas  glandulis  coactas  esse  negans, 
vasculosam  earum  compagem  nunquam  iu  singulares 
glandulas  esse  divisam,  sed  ubicunque  junctam,  as- 
serit, dispertitam  autem  videri  vel  ut  in  glandulas, 
si  mammae  aegrotent,  vasaque  sint  obstructa ; pin- 
guetudinem quoque,  ait,  ubi  incidatur  mammae  cor- 
pus, glandularum  speciem  referre,  quoniam  in  cel- 
lulis rotundis  abdita  lateat.  Quanquam  glandulo- 
sam mammarem  naturam  iu  dubitationem  vocat,  lac- 
tis rivulum  immediate  deducens  ex  arteriolis  ex- 
tremis in  tubulos  lactiferos,  sibi  tamen  fatendum 
dicit,  nec  arteriarum  nec  venularum  cum  ductibus 
lactiferis  mutuas  inosculationes  unquam  sibi  esse 
visas,  cujus  rei  causam  collocat  in  substantiae 
mammarum  tenacitate.  Haud  minus  Cassebolun 
Metliod.  (secand.  Lib,  1.  c.  25.)  se  nunquam,  licet 
exactissime  investigaverit,  glandulas  vidisse  in  mam- 
mis affirmat,  quaniobrem  cavendum  esse  dicit,  ne 

pinguedinis  globulos,  in  cellulis  membranae  adipo- 
sae reconditos,  pro  glandulis  liabeat  aliquis.  Boer- 
liaavio  etiam  (Institut.  medie.  §.  688)  hanc  opinio- 
nem arridere  oportebat,  quippe  qui  partes  solidas 
fere  totas  vasorum  extremis  ramificationibus  con- 
formari, assereret:  arterias  enim,  ait,  mammarias, 
mammis  commissas  inque  miras  contortionum  spiras 
abeuntes,  ductus  tandem  lactiferos  recta  emittere. 
Quodsi  autem  glandulas  ita  definimus,  ut  partes 
dicamus,  magna  vasorum  sanguiferorum  et  lympha- 
ticorum congerie  acervatas,  nervis  ductibusque  effe- 
rentibus praeditas,  humorem  specificum  secernen- 
tes, parum  errasse  eos  fatebimur,  qui  mammas  va- 
sis conflatas  esse , perhibeant.  Longe  major  eorum 
est  numerus,  qui  mammas  diserte  glandularum  no- 
mine salutandas  judicant;  at  ne  inter  hos  quidem 
perfecta  viget  consensio.  Alii  enim,  ut  Bartholinus, 
Diemerbroeck,  Vcrheyen,  Kuck,  Winslow,  Fr. 
IIofTmann,  glandularum  minutarum  inudem  ingentem 
defendunt,  quarum  magnitudo  multifariam  discrepet; 
alii  vero,  ut  Morgagni,  lleister,  Ilaller,  extra  du- 
bitationem positum  censent,  quidquid  glandulosi  in 
mammis  occurrat,  interioribus  cauta  manu  reclusis, 
in  unum  corpus  majoris  molis  apparere  coactum, 
quod  globosum  atque  compactum,  faciem  offerat 
albam,  inaequalem  resideatque  in  centro  uberum,  sub- 
ter papilla,  cujus  in  penetralibus  cellulae  sint  ob- 
viae et  perspicuae.  Giintz  (L.  c.  §.  6.),  traditis 
nonnullis  de  anatomoruin  dissensione  landatisque 

Morgagni  ineritis,  conflatam  esse  dicit  totam  lianc 
substantiam  glandulosam  ex  meris  propemoduin  vas- 
culis, apprime  arteriosis,  intervenientibus  fibrillis 
tam  mirifice  complicatis  et  contortis,  ut  corpus  in- 
de emergat,  quod  bimiorem  peculiaris  indolis  ex 
arteriolarum  extremitatibus  secernat  et  in  ductus  la- 
ctiferos transfundat.  Fritze  (L.  c.  §.  14.)  glandu- 
lam lianc  ex  innumeris  acinis,  in  unam  molem  ag- 
gregatis, conflatam  esse  tradit,  provocans  ad  aucto- 
ritatem praeceptoris,  Boeluneri,  quem  in  muliebri 
mamma  lios  acinos  tam  perspicue  omnium  oculis 
spectandos  apposuisse  refert,  ut  nemo  amplius  in 
dubitationem  eos  sit  vocaturus.  Si  quid  addere 
nobis  licet,  liaec  breviter  monenda  videntur.  Cuti 
tenerrimae,  externum  mammarum  tegmen  formanti, 
substrati  sunt  acervi  glandularum  compositarum  (gle- 
bae), tela  cellulosa  solida  et  adipe  plus  minus  com- 
pacto involuti  atque  conjuncti,  ut  defendantur  ab 
injuriis  externis.  Adeps  oblatus  multas  exbibet 
foveas,  in  quibus  glebae  singulares  reconduntur  et 
quasi  sepultae  jacent;  istae  glebae,  seu  glandulae 
lactiferae,  puellis  adultis  albae  solidaeque,  marita- 
tis molliores  et  rariores,  vetulis  marcidae  sunt. 
Glebae  ad  instar  glandularum  compositarum  multis 
consistunt  acinis,  circiter  grani  miliacei  magnitudi- 
nem aequantibus,  in  quibus  ductuum  lactiferorum 
initia  deprehenduntur.  Numerus  glebarum  non 
omnibus  mulierculis  idem  esse  solet,  utplurimum 
uitem  quindecim,  sedecim,  aut  septendecim  inve- 

liiuniur.  Quibus  quum  evinci  videatur,  mammas, 
inter  glandulas  merito  referri,  sciscitari  oportet, 
num  conglomeratis  utrum  aggregatis  sint  interpo- 
nendae, quod  infra  dirimamus. 

§.“13.  Tam  exterior  seu  convexa,  quam  in- 
terior seu  plana  mammarum  facies  multo  cingitur 
adipe,  cujus  moles  uberior  exstat,  si  foeminae  vel 
obesae  sunt,  vel  utero  gerunt,  vel  prolis  lactatio- 
ni satisfaciunt.  Iste  adeps,  plerumque  flaveolo  in- 
signis colore,  non  unum  refert  glomerulum,  sed 
plures,  glebarum  interstitiis  discretos,  eademque 
circumcluditur  membranula  tenui,  quae  totam  ambit 
glandulam.  Gfintz  (L.  c.  §.  7)  etFritze  (L.  c.  §.  15)  sac- 
culum formare  tradunt  hunc  adipem,  qui  in  duo  stra- 
ta possit  dividi,  multum  inter  se  discrepantia,  quo- 
rum alterum  exterius  seu  superius,  alterum  interius 
seu  inferius  dici  conveniat,  hoc  quidem  (inferius)  in 
mammae  basi  locatum,  eidem  pulvinaris  instar  sub- 
stratum, tantae  crassitiei  esse,  ut  tertiam  fere  par- 
tem totius  mammae  efficiat,  indeque  ad  latera  as- 
surgens, tenuius  evadat  atque  alterum  constituat 
stratum,  quod,  quo  magis  expandatur  super  mam- 
mam, eo  magis  decrescat  mole,  ita  quidem,  ut  in 
vicinia  areolae  et  papillae  prorsus  evanescat  mem- 
branaeque obvestienti  intime  adnascatur.  Iluncce 
adipem  communi  ratione  per  vasa  sanguifera,  mam- 
marum lobulis  intersepta  nutr itionique  dicata,  se- 
cerni, persuasissimum  habemus,  dissentientes  a Mal- 

pigliio,  qui  (Opp.  Tom  II.  in  excercitat.  de  omen- 
to, pinguedine  et  ductibus  adiposis),  secretioni  huic 
peculiaria  vasa  destinata  esse  tradidit,  quibus  ad- 
iposorum nomen  indidit.  Quodsi  eximiae  hujus 
molis  adiposae  usum  meditamur,  non  modo  eum 
esse  putamus,  ut,  quod  supra  annotavimus,  glandu- 
lae mammariae  a compressione  aliisque  externis  in- 
juriis, morbos  inflammatorios  atque  organicos  facile 
inducturis,  tutae  praestentur,  verum  etiam,  ut  par- 
tu exantlato  lacteque  uberius  congesto,  sine  incom- 
modis possint  distendi,  siquidem  adeps  et  facilius 
cedit  et  pressionem  arcet. 

14.  De  ductibus  mammarum  excretoriis,  seu 
tubulis  lactiferis,  passim  quidem  antiquiores  medici 
obiter  retulerunt,  plenas  vero  et  perspicuas  descrip- 
tiones minime  exhibuerunt.  Primum  igitur  Bar- 
tholinum (De  vasis  lact.  tliorac. ) accuratius  eos 
adumbrasse  atque  delineasse  judicamus,  quem  se- 
cutus Nuckius  (Adenograph.  c.  II.  f.  2.),  majorem 
iis  investigandis  curam  impendit,  aliamque  eorum 
figuram  constituit,  cui  fidem  habentes,  qui  secuti 
sunt  anatomi,  parum  contulerunt,  ad  rem  penitius 
enucleandam.  Ituyschiuin  arterias  extremas  in 
ductus  lactiferos  continuari,  persuasum  habuisse, 
Supra  legimus;  aliis  vero  adstipulati  sumus,  qui  eos 
ex  ipsis  glandulis  emergere  propriosque  canales 
membranaceos  sistere  , perhibent.  Dispiciendum 
igitur  est,  num  commercium  illud,  quod  tubulos 

lactiferos  inter  et  vasa  mammarum  sanguifera  in- 
tercedere videtur,  partium  dictarum  continuitatem 
probet,  nec  ne.  Experientia  eniin  docet,  non  raro 
sanguinem  succedere  lacti, si  violentius  sorbeant  infan- 
tes; Bartholinus  mentionem  fecit  mulieris,  quae  octies 
puerpera  semper  sanguinem  reddiderit,  quoties  maju- 
mas obtulerit  infantulo ; de  le  Boe  Sylvius  etiam 
saepius  sibi  observatum  esse  tradit,  tam  sponte 
quam  continua  molestaque  lactatione  merum  sangui- 
nem, pro  lacte  redditum  esse.  Boerliaave  (Prae- 
lect.  acad.  in  Institut.  ined.  §.  688.),  arteriis  mam- 
mariis humore  aliquo  refertis,  in  tubulos  lacteos 
eum  transire,  his  autem  latice  repletis,  in  arterias'et 
venas  deferri  affirmat.  Ilaller  ex  Mangeto  affert, 
aquam,  arteriae  mammariae  infusam,  in  canaliculos 
lacteos  abiisse  idemque  contigisse  Albino,  materia 
quadam  arterias  adimplenti.  Neque  minus  Nuck 
mercurium,  in  tubulos  lactiferos  injectum,  per  ar- 
terias mammarias  reversum  esse , docet.  Hisce 
reputatis,  non  modo  auctores  dicti,  verum  etiam 
alii,  ut  Fritze  (L.  c.  §.  19.),  Braun  (L.  c.  §.  30), 
ductus  latiferos  cum  vasis  mammariis  immediatum 
alere  commercium,  persuasissimum  habent.  Quan- 
qiiam  haec  argumenta,  a viris  magnae  auctoritatis 
proposita,  multum  probabilitatis  huic  rei  conciliare 
videantur,  tamen  opinionem  prolatam  ad  liquidum 
perduci  non  posse  existimo,  nisi  recurramus  ad  va- 
sa, quae  dicuntur,  capillaria,  quippe  quae,  ab  ex- 


[ 29  ] 


fremis  arteriis  orsa,  partim  in  venas,  partim  in  vasa 
exhalantia,  partim  in  ductus  excretorios  terminen- 
tur. Sin  arteriarum  fines  ubique  in  venarum  ori- 
gines transeunt,  quod  recentiorum  observationes 
probare  videntur,  non  immediatum,  sed  mediatum 
inter  arterias  tubulosque  galactoplioros  commercium 
agnoscamus,  neeesse  est.  In  acinis  enim  glandulo- 
sis mammarum  tam  extrema  arteriarum  quam  vena- 
rum initia,  ibidem  quoque  ductuum  lactiferorum 
origines  inveniuntur;  quemadmodum  vasa  arteriosa, 
in  venulas  abitnra,  per  parietes  suos  transmittunt 
humores  secretorios,  ita  tubuli  lactiferi,  vasorum 
lymphaticorum  more,  eosdem  imbibunt  processu 
quodam  vitali,  ostiis  apertis  haud  indigente.  Ex- 
perimentis supra  memoratis  fallacia  subesse  potest: 
materiis  enim  cum  violentia,  quadam  in  tubulos  la- 
ctiferos aut  vasa  injectis,  nonne  rupturae  tenuissi- 
morum ramulorum  oriri , humoresque  infusi  ex  his 
in  illos  in  haec  mutuo  possunt  transmitti  'i  — E 
singulis  mammarum  acinis  progerminant  ductuli, 
adeo  tenues,  ut  tantum  in  mammis  mulierum  lactan- 
tium ad  origines  usque  possint  indagari ; neque  re- 
cta pergunt  via,  nec  longis  anfractibus  solitarii  dis- 
currunt, sed  mox  confluentes,  ampliorem  fingunt 
canalem,  qui  suscipit  omnes  ductulos  glebae  singu- 
laris; quot  igitur  glebae  (seu  lobuli),  totidem  tu- 
buli lactiferi  majores.  Non  modo  canales  sunt  lac 
efferentes,  sed  etiam  secretum  asservantes,  donec 

vel  ab  infante  assugatur,  vel  a vasis  lymphaticis 
absorbeatur.  Ilanc  ob  causam  Morgagni  (Adver- 
sar. med.  V.  animadv.  2),  cui  inter  alios  adstipu- 
latur  Giintz  (L.  c.  §.  8.)  docuit,  tabulos  illos  liiare 
in  cellulas,  sive  sinus,  et  in  iis  deponere  humorem 
suum  qui , novis  ductibus,  inde  emergentibus  atque 
coeuntibus,  porro  producatur  ad  papillam.  Quem- 
admodum vero  ductuum  galactoplioruin  continui- 
tatem interceptam  negamus,  ita  passim  praesertim 
proxime  a papillis , dilatationes  quasdam  existere 
putamus  (Braun  L.  c.  §.  28)  in  quibus  lac  secre- 
tum colligatur  et  aliquamdiu  asservetur.  Ductuum 
majorum  numerus  respondere  solet  numero  gleba- 
rum, mammae  insitarum,  qui  quum  varius  sit,  non 
idem  semper  ductuum  numerus  deprehenditur;  Haller 
modo  viginti  et  quod  excurrit,  modo  quindecim, 
aut  pauciores,  reperit  aliosque  tantum  quinque, 
sex,  septem,  vel  paulo  plures  invenisse,  tradit;  fie- 
ri igitur  posse  videtur,  ut  majores  ductus  lactiferi, 
ex  glebis  procedentes,  vel  omnes  seorsim  hient, 
vel  interdum  ante  hiatum  coeant  in  pauciores;  alio- 
quin  enim  controversiae  de  vario  eorum  numero 
haud  facile  dirimuntur.  Isti  ductus  non  modo  anfrac- 
tuosi et  sinuosi  ad  papillas  devehuntur,  sed  in  his  ipsis 
serpiginosi  resident  ramulisque  transversis,  circulum 
aemulantibus  conjunguntur , ita  vero,  ut  majorum 
ostia  sint  solitaria.  Fritze  (L.  c.  §.  18.)  tubulos 
lactiferos,  antea  ampliores,  per  cavernosam  seu 

spongiosam  papillae  compagem  exeuntes,  adeo  co- 
arctari  dicit,  ut  vix  setae  crassiori  in  eos  pateat 
introitus.  Scimus  autem,  singulorum  ductuum  ostia 
sita  esse  post  plicas  cutaneas,  valvulis  similes,  quae 
papillis  additae , intempestivum  lactis  profluvium 
impediant,  illis  autem  irritatis  atque  turgentibus, 
lactis  rivo  irruenti  cedant.  Hisce  ergo  perspectis, 
dirimere  licebit,  nuin  glandulis  conglomeratis  mam- 
mae interserendae  sint,  utrum  aggregatis  1 Quodsi 
criterium  conglomeratarum  in  eo  collocamus,  quod 
ductu  excretorio  communi  insigniant,  primo  quidem 
obtuitu  ad  aggregatas  pertinere  videntur  mammae, 
quum  multi  earum  ductus  seorsim  aperiantur.  Non 
interest  autem , nuin  universim  ductus  adsit  unus, 
idemque  communis , sed  utrum  plures  coeant  et 
communem  faciant;  proinde,  quum  ductuli  singu- 
lorum acinorum  non  singulis  ostiis  foras  pateant, 
sed  ita  confluant,  ut  singulae  tantum  glebae  pro- 
prio instruantur  ductu,  nihil  impedit,  quominus 
mammas  conglomeratis  glandulis  adnuineramus ; 
alioquin  enim  sublinguales,  quae  praeter  Bartholi- 
nianum  habent  ductus  llivinianos,  ex  earum  numero 
relegemus  necesse  est. 

§.  15.  Iain  eo  perventum  est,  ut  de  vasis  ner- 
visque mammarum  nonnulla  proponam.  Sicut  omnes 
glandulosae  partes,  ita  mammae  arteriis  sunt  locu- 
pletissimae, quod  per  naturam  sapienter  est  provi- 
sum, quum  ista  organa  non  tantum  succo  indigeant 

nutritio,  ex  arteriarum  sanguine  desumendo,  verum 
etiam  secretum  praestent  specificum , aliis  usibus 
impendendum,  quo  fit,  ut  majori  vasorum  numero 
opus  sit,  quam  ad  solam  nutritionem  requiratur. 
Arteriae  mammariae  tam  internae  sunt,  quam  ex- 
ternae , quarum  illae  ex  utraque  subclavia  (sinistra 
interdum  ex  arcu  aortae),  hae  vero  ex  axillaribus 
prodeunt  magno  que  ramulorum  grege  per  inanima- 
rum interiora  diffluunt.  Mammariae  internae,  emis- 
sis propaginibus  ad  thymum,  musculos  intercostales, 
bronchos,  complures  transmittunt  ramos  per  mus- 
culum pectoralem,  mammae  substratum,  qui  per 
hanc  dimanantes,  cum  surculis  mammariae  externae 
multas  ineunt  anastomoses.  Ramuli  tenuissimi, 
quos  Haller  (Jcon.  anatoni.  Fasc.  VI.  Tab.  I.  et 
Fasc.  VIII.  Tab.I.)  delineavit  atque  descripsit,  maxi- 
mam partem  ad  acinos  deferuntur  ibique  multifariam 
sinuosi,  quasi  complicantur.  Sanguis,  partim  lactis, 
partini  succi  nutritii  secretione  desoxydatus , per 
venas  arteriis  synonymas,  quas  egregie  descripsit 
Winslow  (Exposit.  anat.  Traite  des  veines),  ad  cor- 
poris centvum  revehitur,  ut  novam  experiatur  mu- 
tationem , qua  secretis  edendis  reddatur  idoneus. 
Haud  exiguus  exstat  numerus  vasorum  lymphatico- 
rum, a Kolpino  et  Waltero  (L.  L.  c.  c.)  uberrime 
descriptorum,  quae,  perreptatis  glandulis  axillaribus 
et  cavi  mediastini  anterioris  glandulis  (Mttnz,  lland- 
bucli  d.  Anatomie  Th.  II.  pag.  237.),  in  dextro  la- 
tere venam  subclaviam , in  sinistro  vel  eandem 

venam,  vel  ductum  thoracicum  petunt,  parfimqiie 
lactis  ipsius,  initio  aquosioris,  partim  secreti  arte- 
riarum ad  nutritionem  haud  idoneas  particulas  in 
sanguinis  circulum  revehunt. 

§.16.  Quum  ultimus  arteriae  mammariae  internae 
ramus  (epigastricus)  ad  ventris  integumenta  demissus 
et  per  musculum  abdominis  rectum  diffusus,  cum  ar- 
teria epigastrica,  e crurali  originem  ducente,  mul- 
tas anastomoses  ineat,  paucis  ventilandum  nobis 
videtur,  mun  consensus  uteri  atque  genitalium  re- 
liquorum cum  mammis,  quem  priorum  multi  hoc 
ex  fonte  deducendum  existimabant,  ab  illis  anasto- 
mosibus repetendus  sit,  nec  net  Argumentum  hu- 
jus sententiae  potissimum  ab  eo  desumtum  esse  vi- 
detur, quod,  facta  conceptione,  itaque  ineunte  pan- 
lafim  lactis  secretione,  menstrui  sanguinis  profusio 
cedat  vigenteque  lactatione  omnino  deficiat,  tanquam 
sanguis,  alias  menstruationi  impensus,  tum  adveha- 
tur mammis  lactique  secernendo  inserviat.  Non 
mediocris  auctoritatis  viros,  ut  Fallopium,  Veslingi- 
nm,  Riolnnum,  Highmornm,  imo  Boerhaavium,  pro- 
fessos esse  legiir.Fis  hanc  opinionem,  quam  nihilo- 
secius  repudiari  oportet,  uti  jam  pridem  Whartono 
et  Diemerbroeckio  visum  est,  quibus  recte  suffra- 
gatur Giintz  (L.  c.  §.  14.).  Qua  enim  ratione  ad 
mammas  provenire  poterit  sanguis  ab  epigastricis 
adseendentibus  advectus?  si  per  arterias  mammarin" 
affertur.  quot  et  quantae  humorum  mofus  per  tu: 

bationes,  quot  multa,  ut  obstructiones,  inflammationes 
et  alia  nascantur  oportet!  Sunt  enim  sanguinis  mo- 
tus in  utraque  arteria  (mammaria  et  epigastrica) 
sibi  contrarii,  quamobrem,  si  motus  utriusque  vis 
aequalis  sit,  sanguinis  cursus  plane  cohibebitur,  sin 
alterutrius  fortior  vis,  citra  communis  naturae  leges 
arteria  superabit  arteriam  omnisque  liarnl  dubie  san- 
guis ad  epigastricam  devehetur  ex  mammaria,  quipp< 
quae,  cordi  propior,  eam  quoque  ob  causam  sibi 
v indicabit  praedominium , quod  sanguis  deorsun 
fertur  ejusque  impetus  gravitate  augetur.  Vix  e 
ne  vix  quidem  ii  melius  suae  sententiae  consulunt, 
qui  negotium  illud  venis  absolvi  autumant,  siqui- 
dem haud  minus  contraria  motus  directio  iis  repu 
gnat.  Luculentissime  autem,  quam  futilis  sit  ist. 
opinio,  intelligemus,  si  arteriae  epigastricae  origi 
nem  meditamur:  emanat  enim  haec  e crurali,  ute- 
rinae autem  ex  hypogastrica;  longius  igitur  invicem 
distant,  quam  ut  epigastrica  uberiorem  sanguinis 
copiam  utero  largiri,  vel  ab  eo  avocare  possit. 
Proinde  alium  fontem  consensui  haud  negando  inter 
mammas  et  uterum  assignemus  necesse  est,  quem  in 
nervis  esse  collocandum,  persuasissiinum  habemus. 

§.  17.  Insignem  mammarum  sensilitatem  in- 
tuentes,  quae  iueunte  lactatione,  aut  morbis  dicta- 
rum partium  exortis,  saepe  inimicissimos  et  acer- 
bissimos concitat  dolores,  nervorum  numerum  satis 
magnum  mammis  prospicere,  facile  judicabimus. 

Proveniunt  enim  nervi  partim  e cervicalibus,  p al- 
ti m e dorsalibus,  quos  nonnulli  intercostales  potius 
appellandos  censent,  quippe  qui  in  costarum  sulcis 
ad  os  sterni  procurrentes,  musculis  perreptatis  in 
mammas  multis  surculis  sese  diffundant  et  in  minu- 
tissimos surculos  disjecti,  cum  vasculis  extremis 
oomplicentur  in  acinos.  Omnium  nervorum  ex  dor- 
salibus propullulantium  princeps  Ilallero  visus  est 
is,  qui  ad  quintum  costarum  intervallum  foras  pro- 
dit ad  mammas.  Alterum  vero  non  minus  gravem 
et  perspicuum  esse  dicit  Fritze  (L.  c.  §.  21),  qui 
a quinto,  potissimum  sexto  nervorum  cervicalium 
pari  editus,  super  anticam  thoracis  faciem  descen- 
dens, multis  propaginibus  per  mammas  dispergatur. 
Quodsi  igitur  pensitamus,  omnes  nervos  spinales,  a 
suprema  inde  ad  infimam  partem,  cum  sympathico 
maximo,  cujus  plexus  hypogastricus  utero  nervos 
subministrat,  intimum  alere  commercium,  siquidem 
cuj usque  nervi  spinalis  portio  anterior  ad  sympa- 
thicum maximum,  posterior  ad  partes  exteriores 
tendit,  non  amplius  dubitabimus,  consensum,  quem 
mammae  celebrant  cum  utero,  illi  connubio  nervo- 
rum arctissimo  deberi.  Si  quis  interrogandum  esse 
dicat,  quidni  alia  organa,  a nervis  spinalibus  ramos 
obtinentia,  itaque  eodem  vinculo  cum  genitalibus 
juncta,  illo  cum  mammis  gaudeant  consenso,  quo 
uterus,  meditari  cum  oportet,  uterum  atque  mammas 
ad  idem  pertinere  systema  (sexuale),  ergo  eandem 

liabere  dignitatem  organicam,  quae  vinculum  illud 
materiale,  seu  anatomicum,  esse  jubeat  dynamicum. 
In  his  igitur  causa  cernitur,  quod  mammae  virgi- 
num pudibundarum  erubescunt,  (Braun  L.  c.  33), 
quod  matribus  nonnullis  lactatio  infantum  sensationes 
excitat  gratas,  imo  libidinosas,  atque  contrectatis 
papillis  erigitur  clitoris,  quod  steriles  foeininae 
jnammas  habent  virilibus  similes,  quod  evolutio 
mammarum  tum  demum  contingit,  cum  pubertas  et 
iluxus  menstruus  apparent,  quod  scirrhus  haud  raro 
a mammis  transfertur  ad  uterum,  aut  vice  versa,  quod 
turgescere  incipiunt  mammae,  quoties  purgatio  men- 
strua revertitur,  quod  ista  purgatio  ineunte  lacta- 
tione deficit,  finita  autem  redit,  quod  denique,  ex- 
orta conceptione,  mammae  per  singulos  graviditatis 
menses  lias  illasve  mutationes  experiuntur,  prout 
uterus  mutatur. 

§.  18.  Haec  hactenus!  Quae  enim  reliqua  sunt, 
de  singularibus  mammarum  mutationibus,  per  varias 
aetates  evenientibus,  ut  incremento  earum  atque 
decremento,  de  lactis  secretione,  indole  et  usu, 
denique  de  innumeris  mammarum  morbis,  silentio 
praetermittenda  censui,  quippe  quae  partim  in  lib- 
ris, ad  rem  obstetricam  et  gynaecologiam  spectan- 
tibus, abunde  legantur  exposita,  partim  adeo  sint 
ampla,  ut  non  dissertationem  iriaugujralem,  sed  plura 
volumina  complere  videantur.  Sufficiant  igitur,  quae 
de  mammarum  fabrica  apposui,  lectoribusque  ita 
excipiantur,  ut,  quae  cum  promta  voluntate  aucto- 
ris minus  conveniant,  virium  tenuitati  imputentur. 

V I T A 

EX  DECRETO 

GRATIOSI  MEDICORUM  OllDIMS  ADIECTA. 


Ego  Carolus  Dziatzlco,  fidei  catholicae  addictus,  die 
IV.  M.  Aprilis  anni  millesimi  octingentesimi  secundi  Oppolii. 
Silcsiac  superioris  oppido,  natus  sum,  patre  optimo  Jacoho 
Dziatzlco,  medicinae  doctore,  artisque  obstetriciae  professore 
ac  instituti  obstetricii  directore,  matre  Renata,  de  gente 
Ilmeriana,  quam  morte  ereptam  lugeo  semperque  lugebo. 

Primis  literarum  rudimentis  in  schola  urbana  imbutus, 
inde  a duodecimo  aetatis  anno  gymnasii  regii,  quod  in  patria 
urbe  floret,  per  novem  annos  fui  alumnus.  — Maturitatis 
testimonio  instructus,  anno  millesimo  octingentesimo  vicesimo 
secundo  almam  universitatem  literarum  V iadrinam  Vratisla- 
viensem  adii,  ibique  Illustrissimo  Slcflens  t.  t.  Rectore  mag- 
nifico in  civium  academicoruin  numerum  receptus  et  Illustris- 
simo Trcvirano  t.  t.  facultatis  ined.  Decano  spectabili,  illi 
facultati  adseriptus,  lias  audivi  praelectiones: 

Apud  Illuslr.  Stcffens  anthropologiam,  physiccn,  hodege- 
ticcn.  Apml  Illuslr.  Fischer  chemiam  ct  experimcutalem  et 
pharmaceuticam;  ejusdem  scholas  de  reagentibus  cliemicis,  de- 
que  chemia  corporum  organicorum  frequentavi.  Celcberr* 
llcnsebcl  cum  de  pharmacologia , tum  dc  pathologia  speciali 
morborum  acutorum,  Celeberr.  Klose  de  Encyclopacdia  me- 
dica, 111.  Purkinje  de  physiologia,  de  pathologia  universali. 

Celeberr.  Lichtenstaedt  ile  Celsi  libris,  de  materia  medica, 
lll.  Treviranus  de  botanice,  de  plantarum  officinalium  notis 
viribusque  disserentes  audivi,  nec  non  liujus  excursionibus 
botanicis  interfui.  111.  Wendt  ile  aquis  Germaniae  medicatis, 
de  veneficiis  atque  asphyxia,  de  morbis  infantura,  111.  Remer, 
de  methodo  formulas  medicas  concinnandi,  de  therapia  gene- 
rali, 111.  Gravenliorst  de  zoologia,  111.  Bcneilict  de  doctrina 
fascias  chirurgicas  rite  applicandi,  111.  Otto,  de  osleologia, 
zoologia,  anatomia  et  theorctica  et  practica,  de  anatomia  et 
physiologia  foetus  humani,  de  anatomia  pathologica,  denique 
de  modo  sectiones  cadaverum  forenses  rite  instituendi,  prae- 
cepta hausi. 

Suscepto  consilio,  aliam  adeundi  literarum  universitatem 
autumno  a.  MDCCCXXIY.  Berolinum  me  contuli,  ubi  ab  111. 
Rudolphi,  Rectore  magnifico,  inter  numerum  civium  acade- 
micorum  receptus,  medicinae  studiosis  ab  111.  Link,  Decano 
maxime  spectabili  adseriptus  sum.  Has  inde  frequentavi  lec- 
tiones: 111.  Horn  de  therapia  speciali  et,  morbis  psychicis, 

111.  Rudolphi  de  anatomia  comparata,  de  organorum  sensuum 
anatomia,  111.  llust  de  chirurgia  cum  universali  tum  speciali, 
nec  non  de  morbis  syphiliticis,  111.  de  Graefe  de  akiurma, 
Cei.  Jiingkcn  ile  cognoscendis  et  curandis  oculorum  morbis, 
lll.  Kluge  de  artis  obstetriciae  parte  theorctica  et  practica, 
111.  Osann  de  aquis  medicatis,  Beat.  Bercnds  de  scmiotice 
pathologica,  ejusdem  de  aphorismis  Hippocratis,  Beat,  de 
Sichold  de  arte  obstetricia  praelectiones  adii,  Beat,  de  Sie- 
bold  exercitationibus  in  machina  institutis  interfui.  Pcrill 
Hufcland  therapiam  morborum  chronicorum  specialem  mihi 
tradidit. 

Clinica  quoque,  quae  fiorent  ducibus  et  praesulibus  111. 
Hufcland,  Berends,  Neumann,  Rust,  de  Graefe,  de  Sicbohl  et 
Kluge  frequentavi  et  practicarum  exercitationum  particeps  fui. 

Tentaminibus  ct  examine  rigoroso  coram  gratioso  medi- 
corum ordine  absolutis,  spero  fore,  ut  conscripta  defensaque 
dissertatione  inangurali,  summi  in  medicina  ct  chirurgia  ho- 
nores mihi  deferantur. 


Theses  defendendae. 


i. 

ITydrargyrum  muriaticum  mite  jure  interponitur  antiphlo- 
gisticis. 

IT. 

Magna  est  scropliulosi  cum  rhachitide  similitudo. 

III. 

Non  quaeque  inflammatio  antiphlogisticis  est  curanda. 

IV. 

Exspiratio  non  a solis  thoracis  et  ventris  musculis  ac 
diaphragmate  pendet. 


